BRATISLAVA. Eastbourne, Wimbledon, svadba. Program slovenskej tenisovej jednotky Dominiky Cibulkovej v najbližších týždňoch je jasný. Po turnajoch na tráve v Anglicku sa v sobotu 9. júla bude v Bratislave vydávať, berie si dlhoročného priateľa Michala Navaru.
Pravda, ak sa na slávnom Wimbledone neprebojuje do semifinále či do finále. V tom prípade by termín svadby posunula o týždeň neskôr.Čítajte
Tráva je špecifický povrch
Tráva nie je najobľúbenejším povrchom 27-ročnej Bratislavčanky. Všetkých päť doterajších turnajových titulov – Moskva 2011, Carlsbad 2012, Stanford 2013, Acapulco 2014, Katovice 2016 – vybojovala na tvrdom povrchu, ale najcennejší tohtoročný výsledok dosiahla postupom do finále antukového turnaja v Madride.
Posledný zápas v tejto sezóne odohrala Cibulková 28. mája v treťom kole Roland Garros so Španielkou Suarezovou Navarrovou, potom si oddýchla a pripravovala sa na turnaje na tráve. Rovnako ako vlani si pred Wimbledonom zvolila štart v Eastbourne.
"Tráva je pre mňa otvorený povrch. Nepreferujem ju, hoci netvrdím, že na nej neviem hrať –